**Stropi de Iubire**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stropi de Iubire

Stropi, din Iubirea cerească

S-au revărsat peste omenire

Chiar dela-nceput de zidire,

Prin sentinţa Dumnezeiască

A ,Seminţei’, să izbăvească

Pe omul, căzut în păcătuire.

Prin ei omenirea s-a-nviorat

Aşteptând venirea-n răbdare

Că îi va aduce răscumpărare

Din păcatul, în care-a intrat...

Astfel sperând, s-a mângâiat

Privind, la măreaţa eliberare.

Stropi, din Iubirea cerească

Au consolat inimile mâhnite

În vremile de jale, zdrobite,

În zilele de cercare firească

Când răul voia să răpească

Dovada ,Seminţei’ făgăduite.

Dar n-a putut cu-a sa uneltire

S-anuleze nădejdea cerească

A omului ca să se mântuiască,

Şi măreţia stropilor de iubire

I-a adus prin Hristos izbăvire

La Calvar, în veci să trăiască.

Slavă şi glorie, în etern Iubirii

Ce-n Isus, S-a arătat în fiinţă

Împlinind scumpa făgăduinţă,

Pronunţată la începutul zidirii

De către Creatorul desăvârşirii,

Că omul va trece de suferinţă!

Flavius Laurian Duverna

14 octombrie 2015